Greek Legal Document

Category: 108

Content:
26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 333 της 31 Μαρτ./16 Απρ. 1977 (ΦΕΚ Α΄ 107) Περί πτυχίων χειριστών και αδειών οδηγήσεως γεωργικών μηχανημάτων. Έχοντες υπ’ όψει: 1.Τας διατάξεις των άρθρων 1 και 5 του Α.Ν. 815/1937 «περί ρυθμίσεως θεμάτων αφορώντων τα γεωργικά μηχανήματα και εργαλεία». 2.Την υπ’ αριθμ. 196/1977 γνωμοδότησιν του Συμβουλίου της Επικρατείας προτάσει του επί της Γεωργίας Υπουργού, αποφασίζομεν: Άρθρον 1. Υποχρέωσις κατοχής πτυχίου χειριστού και αδείας οδηγού γεωργικού μηχανήματος. 1.Οι χειριζόμενοι αυτοκίνητα γεωργικά μηχανήματα (ελκυστήρας, μηχανάς θεραλωνιστικάς, συλλεκτικάς αραβοσίτου, συλλεκτικάς βάμβακος, μηχανάς συγκομιδής τεύτλων και γεωμήλων, θεριστικάς, χορτοκοπτικάς κ.λπ.), ως και εν στάσει λειτουργούσας γεωργικάς μηχανάς, δέον να είναι κάτοχοι των εις τα άρθρα 2 και 3 του παρόντος προβλεπομένων πτυχίων και αδειών. 2.Δια γεωργικά μηχανήματα φερόμενα επί αυτοκινήτων και λαμβάνουσα κίνησιν εξ αυτών, πλην του κατά περίπτωσιν απαιτουμένου πτυχίου χειριστού ή αδείας οδηγού του φερομένου γεωργικού μηχανήματος, απαιτείται και άδεια οδηγού αυτοκινήτου της αντιστοίχου κατηγορίας του φέροντος. Το αυτό ισχύει και δια τα γεωργικά μηχανήματα πολλαπλής χρήσεως. Άρθρον 10. Χορήγησις πτυχίου χειριστού και αδείας οδηγού εις αλλοδαπούς. 1.Εις αλλοδαπούς αφικνουμένους εν Ελλάδι προς τον σκοπόν της επιδείξεως γεωργικού μηχανήματος, χορηγείται προσωρινή άδεια χειριστού παρά της αρμοδίας Διευθύνσεως Υ .Ε.Β. του Υπουργείου Γεωργίας, άνευ τηρήσεως των δια του παρόντος διατάγματος καθοριζομένων διατυπώσεων, εφ’ όσον ούτοι κατέχουσιν αντίστοιχον άδειαν της χώρας των ή άλλης χώρας. 2.Αλλοδαποί έχοντες οι ίδιοι ή αι σύζυγοι αυτών ιδιόκτητον αγροτικήν εκμετάλλευσιν εν Ελλάδι, δύνανται να αποκτήσουν άδειαν οδηγού Γεωργικού μηχανήματος βάσει της δια του παρόντος καθοριζομένης διαδικασίας δια τους ημεδαπούς. 3.Οι εξ αλλοδαπής Έλληνες, ως και οι αλλοδαποί εν γένει καθωρισμένης ή ακαθορίστου υπηκοότητος, κάτοχοι πτυχίων μηχανοδηγών ή αδειών οδηγών γεωργικών μηχανημάτων ξένης χώρας, δύνανται να αιτήσουν παρά της αρμοδίας νομαρχιακής μονάδος ΥΕΒ την, άνευ εξετάσεώς των, αντικατάστασιν αυτών δια των αντιστοίχων ελληνικών τοιούτων επί τη υποβολή, δι’ αιτήσεως δεόντως χαρτοσημασμένης, α)κεκυρωμένου αντιγράφου του πτυχίου ή αδείας, εν μεταφράσει εις την ελληνικήν παρά της αρμοδίας Υπηρεσίας του Υπουργείου Εξωτερικών ή παρ’ επισήμου μεταφραστού. Εάν δεν προκύπτει σαφώς εκ τούτου ότι παρέχεται εις τον ενδιαφερόμενον το δικαίωμα χειρισμού του υπ’ όψιν μηχανήματος, αιτείται η σχετική βεβαίωσις περί αυτού, παρά της χώρας και υπηρεσίας ήτις εξέδωσε το πτυχίον ή την άδειαν, β)διαβατηρίου ή βεβαιώσεως της οικείας Προξενικής Αρχής ή Υπηρεσίας αλλοδαπών περί της ηλικίας και υπηκοότητος, γ)δύο φωτογραφιών και δ) του κεκανονισμένου χαρτοσήμου. Άρθρον 11. Αρίθμησις πτυχίων, αδειών - Τήρησις Μητρώων 1.Τα εκδιδόμενα πτυχία και αι άδειαι οδηγών αριθμούνται και λαμβάνουν αύξοντα αριθμόν κεχωρισμένως κατά νομόν, προ εκάστου δε αριθμού τίθενται τα διακριτικά γράμματα του νομού, τα οποία χρησιμοποιούνται και εις τας αδείας κυκλοφορίας, των γεωργικών μηχανημάτων. 2.Εκάστη νομαρχιακή μονάς της ΥΕΒ ή Διεύθυνσις Γεωργίας, όπου δεν υφίσταται ΥΕΒ τηρεί, δια τα παρ’ αυτής εκδιδόμενα, πτυχία χειριστών και αδείας οδηγών γεωργικών μηχανημάτων, μητρώα κατά κατηγορίας και ειδικότητας, ως αύται καθορίζονται εις τα άρθρα 2 και 3 του παρόντος. Ομοίως τηρεί καρτέλλας ταξινομημένας κατά λεξικογραφικόν σύστημα με βάσιν το επώνυμον εκάστου κατόχου πτυχίου ή αδείας, εις τας οποίας καταχωρούνται τα κυριώτερα στοιχεία περί της ταυτότητος τούτων, ως και περί των κεκτημένων πτυχίων, αδειών και ειδικοτήτων. (Αντί για τη σελ. 332,11(α) Σελ. 332,11(β) Τεύχος Θ82 - Σελ. 75 Γεωργικά Μηχανήματα 16.Δ.γ.26 Άρθρον 12. Απώλεια ή υπερβολική φθορά πτυχίου ή αδείας. 1.Εν περιπτώσει απωλείας ή υπερβολικής φθοράς πτυχίου ή αδείας οδηγού, η εκδούσα τούτο υπηρεσία δύναται να εκδίδη αντίγραφον αυτού, όπερ φέρει τυπωμένην δια σφραγίδος εις απάσας τας σελίδας αυτού την λέξιν «Αντίγραφον». 2.Προς έκδοσιν αντιγράφου πτυχίου ή αδείας, ο ενδιαφερόμενος υποβάλλει εις την αρμόδιαν νομαρχιακήν υπηρεσίαν τα κάτωθι δικαιολογητικά: α)Αίτησιν δεόντως χαρτοσημασμένην. β)Βεβαίωσιν της οικείας αστυνομικής αρχής, ότι κατετέθη δήλωσις απωλείας του πτυχίου και μετά φύλλου μιας τοπικής εφημερίδος, εις ο εδημοσιεύθη αύτη προ μηνός τουλάχιστον από της υποβολής της αιτήσεως. Δια την περίπτωσιν υπερβολικής φθοράς υποβάλλεται το εφθαρμένον πτυχίον. γ)Δύο προσφάτους φωτογραφίας. 3.Εις αντικατάστασιν απωλεσθέντων ή φθαρέντων πτυχίων ή αδειών, τα οποία είχον εκδοθή υπό υπηρεσίας μη εκδιδούσης πλέον τοιαύτα (κεντρικαί υπηρεσίαι ή μεγάλαι περιφερειακαί μονάδες) ή εχούσης διάφορον τίτλον της σήμερον αρμοδίας υπηρεσίας δια την έκδοσιν πτυχίων και αδειών, αντί αντιγράφου εκδίδεται νέον πτυχίον ή άδεια, επί του οποίου καταχωρείται δια σφραγίδος επί του εξωφύλλου η φράσις «εις αντικατάστασιν του υπ’ αριθμ………..» (αναγράφεται ο αριθμός και η εκδούσα το παλαιόν πτυχίον υπηρεσία). Δια την αντικατάστασιν ταύτην τηρείται η αυτή ως εν παραγράφω 2 του παρόντος άρθρου διαδικασία. Άρθρον 13. Ιατρική Επανεξέτασις. 1.Άπαντες οι κάτοχοι πτυχίων ή αδειών χειρισμού ή οδηγήσεως γεωργικών μηχανημάτων υποχρεούνται όπως, από της κτήσεως του πτυχίου ή αδείας και ανά 10ετίαν μεν μέχρι της συμπληρώσεως του 50ου έτους της ηλικίας των, ανά 5ετίαν δε μετά την συμπλήρωσιν τούτου, υποβάλλουν πιστοποιητικόν ιατρικής εξετάσεως, προς διαπίστωσιν της εν άρθρω 9 του παρόντος προβλεπομένης υγείας και σωματικής ικανότητος τούτων, ίνα εξακολουθήσουν να χειρίζωνται και οδηγούν τα γεωργικά μηχανήματα, δια τα οποία έλαβον τα αντίστοιχα πτυχία ή αδείας, και εις τας οποίας καταχωρείται η σχετική θεώρησις. Η πρώτη εφαρμογή της παρούσης διατάξεως κλιμακούται δι’ αποφάσεως του οικείου Νομάρχου εις διάστημα ενός έτους από της ισχύος του παρόντος. Σελ. 332,12(β) Τεύχος Θ82 - Σελ. 76 2.Πλέον των ανωτέρω δύναται να διατάσσεται, δι’ αποφάσεως των οικείων Νομαρχών, η παραπομπή προς ιατρικήν εξέτασιν μεμονωμένων κατόχων πτυχίων ή αδειών οδηγών γεωργικών μηχανημάτων, δι’ ους προκύπτουν ενδείξεις περί της μη καλής υγείας και σωματικής ικανότητος αυτών. Άρθρον 14. Καταστροφή παλαιών φακέλλων. 1.Οι φάκελλοι των πτυχιούχων δύναται να καταστρέφωνται δι’ αποφάσεως του οικείου Νομάρχου, μετά πάροδον πενταετίας από της εκδόσεως του τελευταίου πτυχίου αυτών. 2.Η καταστροφή διενεργείται ενώπιον τριμελούς επιτροπής, οριζομένης υπό του Νομάρχου και απαρτιζομένης εκ δύο υπαλλήλων, της νομαρχιακής μονάδος της ΥΕΒ ή της Διευθύνσεως Γεωργίας και ενός ετέρας υπηρεσίας της Νομαρχίας. 3.Αποδεικτικά στοιχεία δια τους κατόχους πτυχίων, των κατά τα ανωτέρω καταστρεφομένων φακέλλων, αποτελούν εφεξής τα εν άρθρω 11 του παρόντος αναφερόμενα μητρώα και καρτέλλαι (πινακίδες). Άρθρον 15. Σημείωσις ποινών. Αι ποιναί εις βάρος των κατόχων πτυχίων ή αδειών καταχωρούνται παρά των οικείων Νομαρχιακών υπηρεσιών εις ειδικά τηρούμενα παρ’ αυτών μητρώα, ως και εις τα εις χείρας των χειριστών και οδηγών, πτυχία ή αδείας. Άρθρον 16. Καταργούμεναι διατάξεις. Από της ισχύος του παρόντος καταργείται το Β.Δ. 16/1970 «περί παροχής πτυχίων χειριστών γεωργικών μηχανών». Άρθρον 17. Έναρξις Ισχύος. Η ισχύς του παρόντος άρχεται μετά τρίμηνον από της δημοσιεύσεώς του δια της Εφημερίδος της Κυβερνήσεως. 16.Δ.γ.26 Γεωργικά Μηχανήματα Άρθρον 2. Πτυχία χειριστών γεωργικού μηχανήματος. 1.Τα πτυχία χειριστών γεωργικού μηχανήματος, διακρίνονται εις τας κάτωθι κατηγορίας: α)Πτυχίον Μηχανοδηγού γεωργικών μηχανημάτων των ειδικοτήτων: αα)Μηχανοδηγού αλωνιστικής ββ)Μηχανοδηγού θεραλωνιστικής γγ)Μηχανοδηγού βαμβακοσυλλεκτικής β)Πτυχίον βοηθού μηχανοδηγού γεωργικών μηχανημάτων των ειδικοτήτων: αα)Βοηθού μηχανοδηγού αλωνιστικής ββ)Βοηθού μηχανοδηγού Θεραλωνιστικής 2.Εις τον κάτοχον πτυχίου μηχανοδηγού θεραλωνιστικής παρέχεται το δικαίωμα να οδηγή και χειρίζεται και αυτοκίνητον μηχανήν συγκομιδής αραβοσίτου. Οι κάτοχοι πτυχίου μηχανοδηγού ή βοηθού μηχανοδηγού θεραλωνιστικής δύναται να χειρίζωνται, αντιστοίχως ως μηχανοδηγοί ή βοηθοί, αλωνιστικάς μηχανάς. Άρθρον 3. Άδεια οδηγού γεωργικού μηχανήματος. 1.Αι άδειαι οδηγού γεωργικού μηχανήματος διακρίνονται εις τας κάτωθι κατηγορίας: α)Τύπου «Α» και β)Τύπου «Β». 2.Εις τους κατόχους αδείας οδηγού τύπου «Α» παρέχεται το δικαίωμα να οδηγούν και χειρίζωνται διαξονικούς ελκυστήρας, αυτοκινήτους ψεκαστήρας, μηχανήματα συγκομιδής τεύτλων και γεωμήλων, χορτοκοπτικάς μηχανάς ισχύος 15 ίππων και άνω, ως και τα εις την παρ. 3 του παρόντος άρθρου αναφερόμενα μηχανήματα, δια τα οποία απαιτείται άδεια οδηγού τύπου «Β». 3.Εις τους κατόχους αδείας οδηγού τύπου «Β» παρέχεται το δικαίωμα να οδηγούν και να χειρίζωνται μοναξονικούς ελκυστήρας, βοηθητικά μηχανήματα εκ συναρμολογήσεως ισχύος μέχρι 14 ίππων, χορτοκοπτικάς μηχανάς ισχύος κάτω των 15 ίππων και τρίτροχα γεωργικά μηχανήματα πολλαπλής χρήσεως. Άρθρον 4. Επέκτασις πτυχίου χειριστού και αδείας οδηγού. Οι κάτοχοι πτυχίου μηχανοδηγού, πτυχίου βοηθού μηχανοδηγού ή αδείας οδηγού, μιας των εις τα άρθρα 2 και 3 αναφερομένων ειδικοτήτων, δύναται να επεκτείνουν την ισχύν του πτυχίου, ή της αδείας των και δι’ ετέραν ειδικότητα κατόπιν εξετάσεων, κατά τας οποίας δεν υποχρεούνται να εξετασθούν εις θέματα εις τα οποία εξητάσθησαν δια την απόκτησιν της κεκτημένης ειδικότητος. Άρθρον 5. Τύπος του πτυχίου και της αδείας. Ο τύπος των πτυχίων χειριστού και των αδειών οδηγού γεωργικού Μηχανήματος, ως και λοιπαί σχετικαί λεπτομέρειαι επ’ αυτών, καθορίζονται δι’ αποφάσεως του Υπουργού Γεωργίας. Άρθρον 6. Υποχρέωσις χειριστών. 1.Η ειδικότης του μηχανοδηγού αλωνιστικής, θεραλωνιστικής και βαμβακοσυλλεκτικής παρέχει το δικαίωμα εις τον κάτοχον ταύτης να επιβλέπη εν μόνον αλωνιστικόν, θεραλωνιστικόν ή βαμβακοσυλλεκτικόν, αντιστοίχως, συγκρότημα. Ούτος υποχρεούται να παρίσταται κατά την λειτουργίαν αυτού. 2.Οι μηχανοδηγοί αλωνιστικής, θεραλωνιστικής ή βαμβακοσυλλεκτικής ασκούν την διοίκησιν ολοκλήρου του αλωνιστικού, θεραλωνιστικού ή βαμβακοσυλλεκτικού συγκροτήματος και ευθύνονται δια την καλήν λειτουργίαν αυτού. Το αυτό ισχύει και δια τους οδηγούς των αυτοκινήτων θεριστικών και χορτοκοπτικών μηχανών, μηχανών συγκομιδής τεύτλων και γεωμήλων, μηχανών συγκομιδής αραβοσίτου, ως και μηχανών εν γένει εργαζομένων υπό επιχειρηματικήν μορφήν. 3.Εις έκαστον αλωνιστικόν ή θεραλωνιστικόν συγκρότημα, εργαζόμενον ουχί πέραν των δέκα ωρών ημερησίως, δέον να υπηρετούν υποχρεωτικώς. α)Εις Μηχανοδηγός αλωνιστικής ή θεραλωνιστικής αντιστοίχως και β)Εις πτυχιούχος βοηθός μηχανοδηγού της αντιστοίχου ειδικότητος. 4.Εις περίπτωσιν καθ’ ην το αλωνιστικόν ή θεραλωνιστικόν συγκρότημα εργάζεται πέραν του δεκαώρου ημερησίως, δέον να υπηρετή εις τούτο εις εισέτι πτυχιούχος βοηθός μηχανοδηγού αλωνιστικής ή θεραλωνιστικής αντιστοίχως. 5.Οι κάτοχοι πτυχίου βοηθού μηχανοδηγού δύναται να χειρίζωνται τα μηχανήματα της ειδικότητός των μόνον παρουσία του υπευθύνου δια το συγκρότημα πτυχιούχου μηχανοδηγού. Εις περίπτωσιν ελλείψεως πτυχιούχων μηχανοδηγών τοπικώς, δύναται ο Υπουργός Γεωργίας, τη εισηγήσει του οικείου Νομάρχου, να επιτρέψη την λειτουργίαν του συγκροτήματος τη ευθύνη βοηθού μηχανοδηγού δια συγκεκριμένην εκάστοτε περίοδον συγκομιδής. Άρθρον 7. Εξεταστικαί Επιτροπαί 1.Δια την λήψιν πτυχίου χειριστού και αδείας οδηγού γεωργικού μηχανήματος απαιτείται εξέτασις των ενδιαφερομένων κατά τα εις το άρθρον 8 διαλαμβανόμενα, υπό της αναφερομένης εις την παράγραφον 2 του παρόντος άρθρου Εξεταστικής Επιτροπής, του νομού της μονίμου κατοικίας του ενδιαφερομένου. 2.Η Εξεταστική Επιτροπή συνιστάται δι’ αποφάσεως του Διευθυντού Γεωργίας ή του Προϊσταμένου της ΥΕΒ όπου υφίσταται τοιαύτη, αποτελουμένη εκ τριών γεωπόνων ή μηχανολόγων,  μονίμων             υπαλλήλων         του        Υπουργείου      Γεωργ(Αντί για τη σελ. 332,09(α) Σελ. 332,09(β) Τεύχος ΣΤ22 - Σελ. 69 Γεωργικά Μηχανήματα 16.Δ.γ.26 γίας, κλάδων ΑΤ, ΑΡ ή ΜΕ. Εξ αυτών εις τουλάχιστον δέον όπως έχη ασχοληθή ειδικώς εις τα γεωργικά μηχανήματα. Εις περίπτωσιν μη υπάρξεως επαρκούς καταλλήλου προσωπικού, η Εξεταστική Επιτροπή συγκροτείται και εξ υπαλλήλων άλλων νομών, της αυτής Επιθεωρήσεως Γεωργίας, προτεινομένων υπό του οικείου Προϊσταμένου διανομαρχιακής μονάδος ΥΕΒ. Με την παρ. 1 άρθρ. 2 Κεφ. Α΄ της 347624/21-22 Οκτ. 1982 (ΦΕΚ Β΄ 841) απόφ. Υπ. Προεδρίας της Κυβερνήσεως και Γεωργίας (Τόμ. 16 σελ. 50,257) ορίστηκε ότι εκτός των μελών που προβλέπεται από την άνω παρ. μετέχει και εκπρόσωπος της οικείας ή των οικείων Συνδικαλιστικών οργανώσεων και υπαλλήλων του Υπουργείου Γεωργίας. 3.Χρέη Γραμματέως των Επιτροπών εκτελεί μόνιμος ή μη διοικητικός υπάλληλος οριζόμενος δια της αυτής αποφάσεως δι’ ης ορίζονται και τα μέλη των εξεταστικών επιτροπών. Άρθρον 8. Εξέτασις. 1.Οι Διευθυνταί Γεωργίας ή οι Προϊστάμενοι ΥΕΒ., όπου υφίστανται τοιαύται, ορίζουν τον χρόνον και τον τόπον διενεργείας της εξετάσεως, υπό των εξεταστικών επιτροπών, των εις την περιφέρειαν αυτών μονίμως διαμενόντων υποψηφίων. 2.Υποψήφιοι οίτινες προσέρχονται προς εξέτασιν εις Διεύθυνσιν Γεωργίας διάφορον της εις την παράγραφον 1 οριζομένης, τούτου διαπιστουμένου εκ της ταυτότητός των ή του Αστυνομικού Τμήματος της νέας διαμονής αυτών, γίνονται δεκτοί, εφ’ όσον διαπιστωθή ότι έχουν νέαν μόνιμον διαμονήν εις την περιφέρειαν ταύτην, και καταθέσουν υπεύθυνον δήλωσιν, συμφώνως τω νόμω 105/69, ότι δεν έχουν εξετασθή εις ετέραν Δ/νσιν Γεωργίας εντός του τελευταίου τριακονθημέρου. 3.Η εξέτασις των υποψηφίων είναι θεωρητική και πρακτική. Η θεωρητική εξέτασις περιλαμβάνει τα θέματα του Κώδικος Οδικής Κυκλοφορίας (Κ.Ο.Κ.) και τα λειτουργικά και μηχανολογικά τοιαύτα των διαφόρων κατηγοριών μηχανημάτων η οποία και γίνεται γραπτή. Υποψήφιος καταλαμβανόμενος αντιγράφων αποκλείεται της εξετάσεως, επανερχόμενος προς εξέτασιν μετά παρέλευσιν τριών μηνών. Η πρακτική εξέτασις περιλαμβάνει χειρισμόν του μηχανήματος, γνώσιν ονοματολογίας εξαρτημάτων του μηχανήματος, ρυθμίσεις, εκτέλεσιν εργασίας δι’ αυτού υπό πραγματικάς συνθήκας εφ’ όσον καθίσταται δυνατή και υποχρεωτικώς οδήγησιν του μηχανήματος. 4.Οι απορριπτόμενοι κατά τας εξετάσεις δύναται να επανέρχωνται εις νέαν τοιαύτην, μετά παρέλευσιν διαστήματος ενός μηνός τουλάχιστον. Η επανεξέτασις του υποψηφίου γίνεται κατόπιν υποβολής αιτήσεώς του και εφ’ όσον η ισχύς των ήδη κατατεθειμένων πιστοποιητικών έχει λήξει, μετά νέων απαιτουμένων υπό του παρόντος κατά περίπτωσιν τοιούτων. 5.Επί πάσης εξετάσεως υποψηφίων τηρείται δελτίον εξετάσεως δια τον φάκελλον αυτού, ως και σχετικόν πρακτικόν της Επιτροπής. 6.Τυχόν περαιτέρω λεπτομέρειαι σχετικώς με την διαδικασίαν και διεξαγωγήν των εξετάσεων, ρυθμίζονται δι’ αποφάσεων του Υπουργού Γεωργίας. Άρθρον 9. Απαιτούμενα Προσόντα – Δικαιολογητικά. 1.Δια την απόκτησιν πτυχίου χειριστού ή αδείας οδηγού γεωργικού μηχανήματος, απαιτούνται τα κάτωθι προσόντα: α)Ηλικία: αα)Δια τας ειδικότητας πτυχίων μηχανοδηγών αλωνιστικής, θεραλωνιστικής και βαμβακοσυλλεκτικής ηλικία τουλάχιστον είκοσι ενός (21) ετών, συμπληρωμένων. Σελ. 332,10(β) Τεύχος ΣΤ22 - Σελ. 70 ββ)Δια τας ειδικότητας πτυχίων βοηθών μηχανοδηγών ηλικία τουλάχιστον δέκα εννέα (19) ετών, συμπληρωμένων. γγ)Δια την ειδικότητα αδείας οδηγού γεωργικού μηχανήματος τύπου Α, ηλικία τουλάχιστον δέκα επτά (17) ετών συμπληρουμένων και δια την του τύπου Β ηλικία δέκα έξ (16) ετών συμπληρωμένων. β)Προϋπηρεσία: αα)Οι υποψήφιοι δια την απόκτησιν πτυχίου μηχανοδηγού γεωργικού μηχανήματος δέον να έχουν προϋπηρεσίαν, δύο ετών, ως πτυχιούχοι βοηθού μηχανοδηγού, αντιστοίχου ειδικότητος δια τας ειδικότητας μηχανοδηγού αλωνιστικής ή θεραλωνιστικής και ως οδηγού γεωργικού μηχανήματος τύπου Α΄ δια την ειδικότητα μηχανοδηγού βαμβακοσυλλεκτικής. «ββ)Οι υποψήφιοι για το πτυχίο ειδικότητας βοηθού αλωνιστικής ή θεραλωνιστικής πρέπει να έχουν προϋπηρεσία δύο ετών σε μηχανουργείο ή να είναι απόφοιτοι κατωτέρων τεχνικών σχολών ειδικότητας μηχανοτεχνίτη ή μέσων τεχνικών σχολών ειδικότητας Εργοδηγών - Μηχανολόγων ή να έχουν διετή προϋπηρεσία σαν οδηγοί με άδεια οδηγήσεως γεωργικού μηχανήματος τύπου Α». Η περίπτ. ββ συμπληρώθηκε ως ανωτέρω από την 110133/51/13/6-24 Φεβρ. 1981 (ΦΕΚ Β΄ 111) απόφ. Υπ. Γεωργίας και Συγκοινωνιών. γ)Τεχνικαί γνώσεις: αα)Οι υποψήφιοι δια την απόκτησιν πτυχίου μηχανοδηγού γεωργικού μηχανήματος, δέον να γνωρίζουν επαρκώς την λειτουργίαν, χρήσιν, συντήρησιν και βασικάς ρυθμίσεις του μηχανήματος της ειδικότητος δια την οποίαν ενδιαφέρονται. ββ)Οι υποψήφιοι δια το πτυχίον ειδικότητος βοηθού αλωνιστικής ή θεραλωνιστικής δέον να γνωρίζουν στοιχειωδώς τα εις την υποπερίπτωσιν αα διαλαμβανόμενα. γγ)Οι υποψήφιοι δια την άδειαν οδηγού τύπου Α΄ υποχρεούνται να γνωρίζουν επαρκώς την λειτουργίαν, χρήσιν, συντήρησιν και βασικάς ρυθμίσεις του διαξονικού ελκυστήρος. δδ)Οι υποψήφιοι δια την άδειαν οδηγού τύπου Β΄ υποχρεούνται να γνωρίζουν επαρκώς την λειτουργίαν, χρήσιν, συντήρησιν και βασικάς ρυθμίσεις του μονοαξονικού ελκυστήρος. εε)Άπαντες οι υποψήφιοι δι’ απόκτησιν οιουδήποτε εκ των εις τας προηγουμένας υποπεριπτώσεις αναφερομένων, πτυχίου χειριστού ή αδείας οδηγού γεωργικού μηχανήματος, υποχρεούνται να γνωρίζουν καλώς τα θέματα του Κώδικος Οδικής Κυκλοφορίας, τα σχετικά με τα σήματα και την σήμανσιν των οδών, ως και τους κανόνες οδικής κυκλοφορίας. δ)Υγεία: Άπαντες οι υποψήφιοι δια πτυχίον χειριστού ή άδειαν γεωργικού μηχανήματος δέον όπως έχουσι καλήν υγείαν πιστοποιουμένην κατά τα εις την επομένην παράγραφον 2 δ του παρόντος οριζόμενα: ε)Εις τους αποφοίτους των Ανωτάτων Γεωπονικών Σχολών, του Τμήματος Γεωργικών Μηχανών των ΚΑΤΕ, της Αμερικανικής Γεωργικής Σχολής Θεσσαλονίκης, ως και αντιστοίχου ειδικότητος των Μέσων Γεωργικών Σχολών, επιτρέπεται η χορήγησις πτυχίων μηχανοδηγών όλων των ειδικοτήτων, κατόπιν εξετάσεων, άνευ προηγουμένης κτήσεως του αντιστοίχου πτυχίου βοηθού μηχανοδηγού. Οι ως άνω υποψήφιοι δέον να κατέχουν άδειαν οδηγού τύπου Α΄. 16.Δ.γ.26 Γεωργικά Μηχανήματα 2.Οι ενδιαφερόμενοι δι’ απόκτησιν πτυχίων ή αδειών οδηγών συμφώνως προς τας διατάξεις του παρόντος υποβάλλουν εις τας Υπηρεσίας Εγγείων Βελτιώσεων νομαρχιακού επιπέδου ή όπου δεν υφίστανται τοιαύται, εις τας Διευθύνσεις Γεωργίας του τόπου της μονίμου διαμονής των τα κάτωθι δικαιολογητικά: α)Αίτησιν δεόντως χαρτοσημασμένην. β)Δύο προσφάτους φωτογραφίας. γ)Πιστοποιητικόν Δήμου ή Κοινότητος (μετ’ επικεκολλημένης φωτογραφίας του αιτούντος) περί εγγραφής των εις το οικείον μητρώον ή απόσπασμα του παρά τω Υπουργείω Εσωτερικών Γενικού Μητρώου Αρρένων. Οι κεκτημένοι αστυνομικής ταυτότητος εκδοθείσης μετά την 1ην Ιουνίου 1960 ή διαβατηρίου ή απολυτηρίου στρατού ή πιστοποιητικού στρατολογικής καταστάσεως, απαλλάσσονται της υποβολής του άνω πιστοποιητικού επί τη επιδείξει τούτων και αναγραφής των σχετικών στοιχείων επί της αιτήσεως. Οι εξ αλλοδαπής Έλληνες το γένος, υποψήφιοι δια πτυχίον χειριστού ή άδειαν οδηγού γεωργικού μηχανήματος, προς απόδειξιν της ηλικίας και υπηκοότητος αυτών, δέον να προσκομίζουν το διαβατήριόν των ή βεβαίωσιν της αρμοδίας προξενικής Αρχής ή της οικείας Υπηρεσίας Αλλοδαπών. δ)Πιστοποιητικόν ιατρικής εξετάσεως εκδόσεως ουχί προγενεστέρας των εξ (6) μηνών, παρ’ ιατρού παθολόγου, έχοντος κατά προτίμησιν την ιδιότητα του δημοσίου υπαλλήλου, εξ ου να εμφαίνηται ότι ο υποψήφιος δεν πάσχει εκ ψυχικής ή σωματικής ασθενείας, οργανικής ανεπαρκείας ή λειτουργικής ή ανατομικής τινός ελλείψεως, δυναμένης να επιδράση σοβαρώς εις τον ασφαλή χειρισμόν και οδήγησιν του γεωργικού μηχανήματος. Υποψήφιος δι’ ον ο ανωτέρω ιατρός δεν δύναται να αποφανθή περί της ικανότητος τούτου δι’ ασφαλή χειρισμόν και οδήγησιν, λόγω ελαττωματικής οράσεως ή ακοής, παραπέμπεται υπό τούτου εις εξέτασιν παρ’ ειδικού ιατρού αντιστοίχου ειδικότητος, παρά του οποίου λαμβάνεται και έτερον πιστοποιητικόν. Εις περίπτωσιν παθήσεως ή ελαττωματικότητος ενός εκ των άνω ή κάτω άκρων του υποψηφίου, καθ’ ην ο παθολόγος ιατρός αδυνατεί να αποφανθή περί της ικανότητος τούτου δι’ ασφαλή χειρισμόν και οδήγησιν, παραπέμπει τούτον εις την εν άρθρω 7 του παρόντος αναφερομένην επιτροπήν δι’ εξέτασιν επί του μηχανήματος υπό πραγματικάς συνθήκας χειρισμού και οδηγήσεως. Μετά την εξέτασιν η επιτροπή αποφαίνεται κατά πλειοψηφίαν περί της ικανότητος του υποψηφίου δι’ ασφαλή χειρισμόν και οδήγησιν. Κατ’ εξαίρεσιν εις την περίπτωσιν μονοφθάλμου υποψηφίου οδηγού γεωργικού μηχανήματος επιτρέπεται η χορήγησις αδείας οδηγού, εφ’ όσον παρήλθε 5/ετία από της απωλείας ή βλάβης του οφθαλμού του, ο δε έτερος υγιής οφθαλμός έχει φυσιολογικόν βυθόν και οπτικόν πεδίον ως και φυσιολογικήν οξύτητα 10/10, τούτου πιστοποιουμένου υπό ειδικού οφθαλμιάτρου. ε)Διπλότυπον καταθέσεως παραβόλου εκ δραχμών (200) δια την απόκτησιν πτυχίου και (150) δια την απόκτησιν αδείας, εις ειδικόν λογαριασμόν του Κεντρικού Ταμείου Γεωργίας Κτηνοτροφίας και Δασών. Το ποσόν του παραβόλου προορίζεται δια την αντιμετώπισιν των δαπανών εφαρμογής του παρόντος, ήτοι: Με την 18835/1279/23 Μαρτ.- 1 Απρ. 1981 (ΦΕΚ Β΄ 189) απόφ. των Υπουργών Γεωργίας και Συγκοινωνιών, αναπροσαρμόστηκε το ύψος των παραβόλων ως ανωτέρω, και έγινε από 200 σε 300 και από 150 σε 200 αντίστοιχα. Επίσης με την 9234/10 Μαρτ.-24 Απρ. 1986 (ΦΕΚ Β΄ 306) απόφαση Υπουργού Γεωργίας και Υφυπ. Μεταφορών και Επικοινωνιών αναπροσαρμόστηκε το ύψος των παραβόλων της άνω περίπτ. και έγινε 600 δρχ. από 300 και 500 από 200 αντίστοιχα. αα)Την προμήθειαν οργάνων και υλικών εν γένει δια την εύρυθμον λειτουργίαν των εξεταστικών επιτροπών. ββ)Την εκτύπωσιν εντύπων και την ενίσχυσιν προσπαθειών αποσκοπουσών εις την ενημέρωσιν των υποψηφίων οδηγών επί θεμάτων χειρισμού, συντηρήσεως και οδηγήσεως των μηχανημάτων. γγ)Εξόδων κινήσεως των μελών των εξεταστικών επιτροπών. 3.Τα εις τας οικείας Διευθύνσεις Γεωργίας ή τας Υπηρεσίας Εγγείων Βελτιώσεων, όπου υφίστανται τοιαύται, υποβαλλόμενα δικαιολογητικά των υποψηφίων ελέγχονται δια το κατά νόμον πλήρες ή μη αυτών, εις περίπτωσιν δε διαπιστώσεως ελλείψεως τινός ειδοποιούνται οι ενδιαφερόμενοι δια την συμπλήρωσίν των.